Likumprojekts

**Grozījumi Latgales speciālās ekonomiskās zonas likumā**

Izdarīt Latgales speciālās ekonomiskās zonas likumā (Latvijas Vēstnesis, 2016, 108. nr.) šādus grozījumus:

1.  5. pantā:

izteikt pirmo daļu šādā redakcijā:

"(1) Latgales speciālās ekonomiskās zonas kapitālsabiedrības ir kapitālsabiedrības, kas veic komercdarbību Latgales speciālās ekonomiskās zonas teritorijā un ir noslēgušas līgumu ar Latgales speciālās ekonomiskās zonas pārvaldi par ieguldījumu veikšanu atbalstāmajās nozarēs attiecīgajā teritorijā atbilstoši šā likuma 10.1 pantam. Latgales speciālās ekonomiskās zonas kapitālsabiedrības ir tiesīgas pretendēt uz tiešo nodokļu atvieglojumiem par Latgales speciālās ekonomiskās zonas teritorijā veiktajiem ieguldījumiem atbalstāmajās nozarēs un netiešo nodokļu piemērošanu normatīvajos aktos [par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas) noteiktajā kārtībā.";

papildināt pantu ar 1.1 daļu šādā redakcijā:

"(11) Ievērojot likuma "Par nodokļu piemērošanu brīvostās un speciālajās ekonomiskajās zonās" 5. panta otrās daļas 2. punktu, kapitālsabiedrība ne vēlāk kā piecas dienas pirms darbības uzsākšanas Latgales reģionā sniedz informāciju par komercdarbību Latgales speciālās ekonomiskās zonas pārvaldei."

2. Izteikt 7. panta 1. un 2. punktu šādā redakcijā:

"1) slēdz līgumus ar Latgales speciālās ekonomiskās zonas kapitālsabiedrībām par ieguldījumu veikšanu atbalstāmajās nozarēs Latgales speciālās ekonomiskās zonas teritorijā atbilstoši šā likuma 10.1 pantam;

2) izsniedz Latgales speciālās ekonomiskās zonas kapitālsabiedrībām atļauju piemērot nodokļu atvieglojumus par Latgales speciālās ekonomiskās zonas teritorijā veiktajiem ieguldījumiem atbalstāmajās nozarēs atbilstoši šā likuma 10.1 pantam, kas paredzēti likumā "[Par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas)";".

3. Izteikt 10. panta pirmo daļu šādā redakcijā:

"(1) Latgales speciālās ekonomiskās zonas pārvaldes izsniegtā atļauja piemērot nodokļu atvieglojumus par Latgales speciālās ekonomiskās zonas teritorijā veiktajiem ieguldījumiem atbalstāmajās nozarēs atbilstoši šā likuma 10.1 pantam (turpmāk – atļauja) apliecina, ka kapitālsabiedrībai ir tiesības piemērot tiešo nodokļu atvieglojumus, kas paredzēti normatīvajos aktos [par nodokļu piemērošanu brīvostās un speciālajās ekonomiskajās zonās](https://likumi.lv/ta/id/33419-par-nodoklu-piemerosanu-brivostas-un-specialajas-ekonomiskajas-zonas), ievērojot tajos noteiktos valsts atbalsta nosacījumus."

4. Papildināt likumu ar 10.1 pantu šādā redakcijā:

"**10.1 pants. Latgales speciālās ekonomiskās zonas teritorijā noteiktās atbalstāmās nozares**

Atbalstāmās nozares šā likuma izpratnē ir Eiropas Parlamenta un Padomes 2006. gada 20. decembra regulā Nr. [1893/2006](http://eur-lex.europa.eu/eli/reg/2006/1893/oj/?locale=LV)/EK, ar ko izveido NACE 2. red. saimniecisko darbību statistisko klasifikāciju, kā arī groza Padomes regulu Nr. [3037/90](http://eur-lex.europa.eu/eli/reg/1990/3037/oj/?locale=LV)/EEK un dažas EK regulas par īpašām statistikas jomām, noteiktie saimnieciskās darbības veidi (turpmāk – NACE), ņemot vērā normatīvajos aktos par nodokļu piemērošanu brīvostās un speciālajās ekonomiskajās zonās noteiktos darbības nozaru ierobežojumus:

1) pārtikas produktu ražošana (NACE C10), izņemot zivju, vēžveidīgo un mīkstmiešu pārstrādi un konservēšanu (NACE C10.20), kā arī lauksaimniecības dzīvnieku (NACE C10.91) un mājdzīvnieku barības ražošanu (NACE C10.92);

2) dzērienu ražošana (NACE C11), izņemot alkoholisko dzērienu (NACE C11.01, NACE C11.02, NACE C11.03, NACE C11.04, NACE C11.05) ražošanu;

3) tekstilizstrādājumu ražošana (NACE C13);

4) apģērbu ražošana (NACE C14);

5) ādas un ādas izstrādājumu ražošana (NACE C15);

6) koksnes, koka un korķa izstrādājumu ražošana, izņemot mēbeļu ražošanu, salmu un pīto izstrādājumu ražošana (NACE C16);

7) papīra un papīra izstrādājumu ražošana (NACE C17);

8) poligrāfija un ierakstu reproducēšana (NACE C18);

9) koksa un naftas pārstrādes produktu ražošana (NACE C19);

10) ķīmisko vielu un ķīmisko produktu ražošana (NACE C20), izņemot sintētisko šķiedru ražošanu (NACE C20.6);

11) farmaceitisko pamatvielu un farmaceitisko preparātu ražošana (NACE C21);

12) gumijas un plastmasas izstrādājumu ražošana (NACE C22);

13) nemetālisko minerālu izstrādājumu ražošana (NACE C23);

14) gatavo metālizstrādājumu ražošana (NACE C25), izņemot mašīnu un iekārtu, kā arī ieroču un munīcijas ražošanu (NACE C25.4);

15) datoru, elektronisko un optisko iekārtu ražošana (NACE C26);

16) elektrisko iekārtu ražošana (NACE C27), izņemot elektromotoru, ģeneratoru un transformatoru ražošanu (NACE C27.11) un elektrosadales un kontroles iekārtu ražošanu (NACE C27.12);

17) citur neklasificētu iekārtu, mehānismu un darba mašīnu ražošana (NACE C28);

18) automobiļu, piekabju un puspiekabju ražošana (NACE C29);

19) citu transportlīdzekļu ražošana (NACE C30), izņemot kuģu un peldošo iekārtu būvi (NACE C30.11);

20) mēbeļu ražošana (NACE C31);

21) citu veidu ražošana (NACE C32);

22) iekārtu un ierīču remonts un uzstādīšana (NACE C33);

23) galdnieku darbi (NACE F43.32);

24) uzglabāšanas un transporta palīgdarbības (NACE H52);

25) telekomunikācija (NACE J61)."

Vides aizsardzības un

reģionālās attīstības ministrs

J. Pūce